SUPER วิ่งแรง 8% รับ “กองอินฟราฯฟันด์” ใกล้คลอด ลุ้นยื่นไฟลิ่งเดือนนี้!
SUPER วิ่งแรง 8% รับ "กองอินฟราฯฟันด์" ใกล้คลอด ลุ้นยื่นไฟลิ่งเดือนนี้! ณ เวลา 11.06 น. อยู่ที่ระดับ 0.80 บาท บวก 0.06 บาท หรือ 8.11% สูงสุด 0.80 บาท หรือ 0.74 บาท ด้วยมูลค่าการซื้อขาย 621.40 ล้านบาท
20 ก.ย. 2561

ผู้สื่อข่าวรายงานว่า บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 11.06 น. อยู่ที่ระดับ 0.80 บาท บวก 0.06 บาท หรือ 8.11% สูงสุด 0.80 บาท หรือ 0.74 บาท ด้วยมูลค่าการซื้อขาย 621.40 ล้านบาท

โดยราคาหุ้น SUPER ปรับตัวขึ้นแรงในวันนี้ หลังบริษัทมีการแจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ในเรื่องความคืบหน้าของการจัดตั้งกองทุนโครงสร้างพื้นฐาน (อินฟราสตรัคเจอร์ฟันด์) ที่คาดว่าจะสามารถยื่นไฟลิ่งในการจัดตั้งกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ภายในเดือนกันยายนนี้
ตามการรายงานข่าวก่อนหน้านี้ : SUPER ส่งซิกครึ่งปีหลังโตแกร่งรับ “ไฮซีซั่น” จ่อยื่นไฟลิ่งกองอินฟราฯ ก.ย.นี้ 
ทั้งนี้ ธุรกรรมหน่วยลงทุนมีขนาดรายการคิดเป็นประมาณร้อยละ 23.09 โดยคํานวณจากมูลค่าสินทรัพย์สุทธิของกองทุนฯ เฉพาะส่วนที่บริษัทเข้าร่วมลงทุน (กําหนดให้กองทุนฯ มีสินทรัพย์สุทธิเท่ากับขนาดของกองทุนนฯ ณ วันจัดตั้งกองทุน ซึ่งมีมูลค่าไม่เกิน 9,000 ล้านบาท) เปรียบเทียบกับมูลค่าสินทรัพย์สุทธิของบริษัทฯ ตามงบการเงินรวมฉบบสอบทานของบริษัท ณ วันที่ 30 มิถุนายน 2561 และเมื่อรวมขนาดรายการได้มาซึ่ง สินทรัพย์ประเภทเดียวกันในรอบ 6 เดือนจึงทําให้มีขนาดรายการ รวมเท่ากับร้อยละ 28.15